**ชื่อเรื่อง :** การศึกษาคุณลักษณะบัณฑิตของผู้ใช้บัณฑิต คณะครุศาสตร์ มหาวิทยาลัยราชภัฏกาญจนบุรี : สาขาวิชาเทคโนโลยีสารสนเทศและสื่อสารการศึกษา

**ผู้ศึกษา :** บุษบา สังข์วรรณะ

นพดล ดุลยสุวรรณ์

อัครวิทย์ โพชะเรือง

ปฤษณา ถาดกิ่ง

นฤมล อนันโท

**บทคัดย่อ**

การศึกษาวิจัยครั้งนี้ มีวัตถุประสงค์เพื่อศึกษาคุณลักษณะบัณฑิตของผู้ใช้บัณฑิต และเพื่อเสนอแนวทางการพัฒนาคุณลักษณะบัณฑิตของผู้ใช้บัณฑิต คณะครุศาสตร์ มหาวิทยาลัยราชภัฏกาญจนบุรี : สาขาวิชาเทคโนโลยีสารสนเทศและสื่อสารการศึกษา และเพื่อเป็นแนวทางการผลิตบัณฑิตสาขาวิชาเทคโนโลยีการศึกษาและคอมพิวเตอร์ศึกษา โดยเก็บข้อมูลจากโรงเรียนในสังกัดสำนักงานเขตพื้นที่การศึกษาประถมศึกษากาญจนบุรี เขต1 เขต2 เขต3 เขต4 และสังกัดสำนักงานเขตพื้นที่การศึกษามัธยมศึกษา เขต8 และสถาบันการศึกษาที่บัณฑิตได้ปฏิบัติงานอยู่ ในการดำเนินการสำรวจความพึงพอใจของผู้ใช้บัณฑิตแบ่งออกเป็น 6 ด้าน คือ 1.คุณธรรม จริยธรรม 2.ด้านความรู้ 3.ด้านทักษะทางปัญญา 4.ด้านทักษะความสัมพันธ์ระหว่างบุคคลและความรับผิดชอบ 5.ด้านทักษะการวิเคราะห์เชิงตัวเลข การสื่อสารและการใช้เทคโนโลยีสารสนเทศ และ 6.ด้านทักษะการจัดการเรียนรู้ เพื่อมุ่งนำผลที่ได้จากการศึกษาไปเสนอแนวทางการพัฒนาคุณลักษณะบัณฑิต โดยได้ศึกษากลุ่มตัวอย่างผู้อำนวยการสถานศึกษา ครูในสถานศึกษา และผู้บริหารหน่วยงาน ผู้ร่วมงานที่บัณฑิตปฏิบัติงานอยู่ สถิติที่ใช้ในการวิเคราะห์ข้อมูลประกอบด้วย ค่าร้อยละ ค่าเฉลี่ย () และค่าเบี่ยงเบนมาตรฐาน (S.D.) โดยทำการศึกษาตามขอบข่ายของเนื้อหา 6 ด้าน พบว่า

ด้านคุณธรรม จริยธรรม พบว่า ความคิดเห็นของผู้ใช้บัณฑิต โดยรวมอยู่ในระดับมากที่สุด(= 4.71)

ด้านความรู้พบว่า ความคิดเห็นของผู้ใช้บัณฑิต โดยรวมอยู่ในระดับมากที่สุด ( = 4.60)

ด้านทักษะทางปัญญา พบว่า ความคิดเห็นของผู้ใช้บัณฑิต โดยรวมอยู่ในระดับมากที่สุด (=4.57)

ด้านทักษะความสัมพันธ์ระหว่างบุคคลและความรับผิดชอบ พบว่า ความคิดเห็นของผู้ใช้บัณฑิต โดยรวมอยู่ในระดับมากที่สุด ( = 4.73)

ด้านทักษะการวิเคราะห์เชิงตัวเลข การสื่อสาร และการใช้เทคโนโลยีสารสนเทศ พบว่า ความคิดเห็นของผู้ใช้บัณฑิต โดยรวมอยู่ในระดับมาก ( = 4.48)

ด้านทักษะการจัดการเรียนรู้ พบว่า ความคิดเห็นของผู้ใช้บัณฑิต โดยรวมอยู่ในระดับมากที่สุด ( = 4.51)

สรุปความคิดเห็นคุณลักษณะบัณฑิตของผู้ใช้บัณฑิต คณะครุศาสตร์ มหาวิทยาลัยราชภัฏกาญจนบุรี : สาขาวิชาเทคโนโลยีสารสนเทศและสื่อสารการศึกษา โดยรวมอยู่ในระดับมากที่สุด (=4.61)